CELEX: 62021TN0207
Language: mt
Date: 2021-04-16 00:00:00
Title: Kawża T-207/21: Rikors ippreżentat fis-16 ta’ April 2021 – Polynt vs ECHA

14.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 228/32
            
         
      Rikors ippreżentat fis-16 ta’ April 2021 – Polynt vs ECHA
      (Kawża T-207/21)
      (2021/C 228/44)
      Lingwa tal-kawża: l-Ingliż
      
         Partijiet
      
      
         Rikorrent: Polynt SpA (Scanzorosciate, l-Italja) (rappreżentanti: C. Mereu, P. Sellar u S. Abdel-Qader, avukati)
      
         Konvenut: L-Aġenzija Ewropea għas-Sustanzi Kimiċi
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikjara r-rikors ammissibbli u fondat;
               
            
                  —
               
               
                  tannulla d-deċiżjoni kkontestata;
               
            
                  —
               
               
                  tikkundanna lill-ECHA għall-ispejjeż tal-kawża.
               
            
         Motivi u argumenti prinċipali
      
      Bir-rikors tagħha, ir-rikorrenti titlob l-annullament tad-deċiżjoni tal-Bord tal-Appell tal-Aġenzija Ewropea għas-Sustanzi Kimiċi tad-9 ta’ Frar 2021, li permezz tagħha dan ikkonferma d-deċiżjoni tal-ECHA li teżiġi li jsiru testijiet ulterjuri bħala parti mill-evalwazzjoni tas-sustanza Hexahydro-4-methylphthalic anhydride (Każ A-015-2019) skont l-Artikolu 40 tar-Regolament (KE) Nruo1907/2006 tal-Parlament Ewropew u tal-Kunsill (1) (iktar ’il quddiem ir-“Regolament REACH”). Insostenn tar-rikors tagħha, ir-rikorrenti tinvoka ħames motivi.
      
                  1.
               
               
                  L-ewwel motiv, ibbażat fuq il-fatt li l-Bord tal-Appell wettaq żball ta’ liġi meta evalwa l-legalità tad-deċiżjoni tal-ECHA TPE-D-2114483466-38-01/F tal-4 ta’ Settembru 2019 dwar proposta għal ittestjar għas-sustanza Hexahydro-4-methylphthalic anhydride (KE Nru 243-072-0 u CAS Nru 19438-60-9) (“4-MHHPA”);
               
            
                  2.
               
               
                  It-tieni motiv, ibbażat fuq il-fatt li l-Bord tal-Appell wettaq żball ta’ liġi meta kkonkluda li l-eżaminazzjoni tal-proposti ta’ ttestjar hija l-istess bħall eżaminazzjoni ta’ kontroll ta’ konformità;
               
            
                  3.
               
               
                  It-tielet motiv, ibbażat fuq il-fatt li l-Bord tal-Appell naqas milli japplika t-test legali korrett u milli jikkunsidra l-argumenti tar-rikorrenti, qaleb l-oneru tal-prova b’relazzjoni mar-rekwiżiti tal-Kolonna 2 tat-Taqsima 8.7.3. tal-Anness X tar-Regolament REACH u naqas milli jindirizza l-argumenti tal-appellanti fir-rigward tal-konstatazzjonijiet tal-WHO Concise International Chemical Assessment Document 75;
               
            
                  4.
               
               
                  Ir-raba’ motiv, ibbażat fuq il-fatt li l-Bord tal-Appell kiser/injora l-Artikoli 91 sa 93 tar-Regolament REACH;
               
            
                  5.
               
               
                  Il-ħames motiv, ibbażat fuq il-fatt li l-Bord tal-Appell naqas milli jindirizza t-talbiet tal-appellanti fir-rigward tal-ksur tal-Artikolu 13 TFUE, tal-Artikolu 25 tar-Regolament REACH u l-prinċipji ġenerali ta’ protezzjoni tal-benesseri tal-annimali, ta’ proporzjonalità u ta’ amministrazzjoni tajba.
               
            
         (1)  Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU 2006, L 396, p. 1, rettifika fil-ĠU L 136, 29.5.2007, p. 3, fil-ĠU L 141, 31.5.2008, p. 22, u fil-ĠU L 36, 5.2.2009, p. 84)